**Obvestilo za javnost: Javno povabilo »Hitrejši vstop mladih na trg dela«**

Obveščamo vas, da je bilo dne 29. 07. 2022 objavljeno v okviru spodbud za zaposlovanje Javno povabilo »Hitrejši vstop mladih na trg dela«. **Javno povabilo je odprto od 16. 08. 2022 in do 31. 01. 2023 oz. do razdelitve razpoložljivih sredstev**.

**Ponudbe delodajalci oddajo na Portalu za delodajalce na spletni strani ZRSZ.**

**Namen spodbude za zaposlitev:** Hitrejši prehod mladih brezposelnih oseb iz ciljne skupine na trg dela, pridobitev delovnih izkušenj in kompetenc ob pomoči izkušenega **mentorja** z zaposlitvijo za **nedoločen čas** pri izbranih delodajalcih. Kar prispeva tudi k zmanjševanju neskladja med ponudbo in povpraševanjem na trgu dela in povečanju socialne varnosti mladih. Tako osebe kot mentorji se morajo **usposabljati ali izobraževati pri zunanjih izvajalcih**, registriranih za dejavnost izobraževanja, z namenom pridobitve dodatnih kompetenc v trajanju vsaj 30 šolskih ur, zaželeno iz **digitalnih vsebin.** Izobraževanje mora biti izvedeno v prvih 6-stih mesecih zaposlitve in predložiti ZRSZ ustrezno dokazilo.

Spodbuda za zaposlitev mladih iz ciljne skupine je **namenjena delodajalcem**, ki poslujejo:

* v realnem sektorju, razen izjem določenih v javnem povabilu;
* v okviru sektorja S. 15 kot društvo, njihovo združenje, ustanova, zavod ali mladinski svet.

**Ciljna skupina:**Brezposelni, **stari do vključno 25 let** in 364 dni oz. **mlajši od 26 let**.

V zaposlitev preko spodbude se ne more vključiti brezposelna oseba, ki:

* je bila v zadnjih 12-ih mesecih pred oddajo ponudbe pri njem zaposlena s sklenjeno pogodbo o zaposlitvi, **razen v primeru pogodbe o zaposlitvi zaradi izvajanja javnih del.**
* je lastnik ali solastnik ali ustanovitelj tega poslovnega subjekta ali ga osebno vodi ali ima v njem status prokurista.

**Višina subvencija za 18 mesecev za nedoločen čas.**

Odvisna je od trajanja brezposelnosti, izobrazbe in vključitve v dodatno pokojninsko zavarovanje**.**

|  |  |  |
| --- | --- | --- |
| Ciljna skupina | Vključitev v dodatno pokojninsko zavarovanje **(+ 70 EUR)** | Ni vključitve v dodatno pokojninsko zavarovanje |
| Brezposelna oseba (BO) do vključno 25 let in 364 dni | EUR za 18 mesecev | EUR/mesec | EUR za 18 mesecev | EUR/mesec |
| BO do vključno 25 let | **6.660** | 370 | **5.400** | 300 |
| BO do vključno 25 let **in** **hkrati:**- 12 mesecev brezposelni **ali** - z največ OŠ izobrazbo | **7.740** | 430 | **6.480** | 360 |
| BO do vključno 25 let **in** 12 mesecev brezposelni **in** z največ OŠ izobrazbo | **8.820** | 490 | **7.560** | 420 |

Subvencija **se izplačuje v mesečnih obrokih.**

V primeru zaposlitve invalida za delovni čas skladno z odločbo o invalidnosti se višina subvencije sorazmerno zmanjša.

Delodajalci za zaposlitev prejmejo **subvencijo**, ki se **zviša** **za 70 €** v primeru vključitve osebe v kolektivno **dodatno pokojninsko zavarovanje** s strani delodajalca **z istim dnem kot nastopi zaposlitev.**

**Mentorstvo:** Mentor mora imeti vsaj **3 leta delovnih izkušenj** in mora biti obvezno **na voljo osebi ves čas** subvencionirane zaposlitve. Javno povabilo ne določa, da mora biti mentor zaposlen pri istem delodajalcu, torej lahko gre tudi za zunanje mentorstvo.

**Usposabljanje ali izobraževanje** mora trajati vsaj **30 šolskih ur** tako za brezposelno osebo kot tudi mentorja - zaželeno iz digitalnih vsebin. Izvedeno mora biti v prvih 6-ih mesecih zaposlitve, ZRSZ pa mora biti dostavljeno o izvedenem usposabljanju in izobraževanju ustrezno potrdilo, v nasprotnem primeru bo mesečno izplačevanje subvencije zaustavljeno.

**Spodbuda je sofinancirana iz ESS.**

**Združljivost spodbude:** Spodbuda za zaposlitev za mlade po tem javnem povabilu je združljiva s predhodno opravljenim **delovnim preizkusom ali usposabljanjem na delovnem mestu.**

**Termin odpiranja ponudb:** Vsak torek ob 11.00.

Več info o samem JP najdete na nsl. spletni povezavi: [ZRSZ - Hitrejši vstop mladih na trg dela (gov.si)](https://www.ess.gov.si/delodajalci/financne_spodbude/ugodnosti_pri_zaposlovanju/hitrejsi-vstop-mladih-na-trg-dela) ali pa pri svetovalcih za delodajalce na pristojnih Uradih za delo.

Vabljeni k sodelovanju.

*Branko Baša*

*ZRSZ Območna služba M. Sobota*

*Vodja oddelka*

*Aktivne politike zaposlovanja za Pomurje*